CELEX: 62011TN0093
Language: bg
Date: 2011-02-15 00:00:00
Title: Дело T-93/11: Жалба, подадена на 15 февруари 2011 г. — Stichting Corporate Europe Observatory/Комисия

9.4.2011   
            
            
               BG
            
            
               Официален вестник на Европейския съюз
            
            
               C 113/19
            
         Жалба, подадена на 15 февруари 2011 г. — Stichting Corporate Europe Observatory/Комисия
   (Дело T-93/11)
   2011/C 113/37
   Език на производството: английски
   
      Страни
   
   
      Жалбоподател: Stichting Corporate Europe Observatory (Амстердам, Нидерландия) (представители: S. Crosby, Solicitor, и S. Santoro, lawyer)
   
      Ответник: Европейска комисия
   
      Искания на жалбоподателя
   
   
               —
            
            
               да се установи, че Решение на Комисията от 6 декември 2010 г. по производство GESTDEM 2009/2508 нарушава Регламент (ЕО) № 1049/2001 (1) и в съответствие с това, да го отмени и
            
         
               —
            
            
               да се осъди Комисията да заплати направените от жалбоподателя съдебни разноски съгласно член 87 от Процедурния правилник на Общия съд.
            
         
      Правни основания и основни доводи
   
   С жалбата си жалбоподателят иска отмяната, на основание член 263 ДФЕС, на Решението на Комисията от 6 декември 2010 г. по производство GESTDEM 2009/2508, с което се отказва предоставяне на пълен достъп до няколко документа, отнасящи се до търговските преговори между ЕС и Индия, съгласно Регламент № 1049/2001.
   В подкрепа на жалбата си жалбоподателят се позовава на едно правно основание, като твърди неправилно прилагане на член 4, параграф 1, буква a), трето тире от Регламент № 1049/2001 поради това, че изключението за международните отношения е неприложимо в настоящия случай, защото всички поискани документи са в публичното пространство.
   
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, 2001 г., стр. 43; Специално издание на български език, 2007 г., глава 1, том 3, стр. 76)